《送张亭溪少宰终养还蜀》
明代·湛若水

吾爱亭溪好，溪亭生孝思。溪云悬狄望，溪水照莱衣。

衣中密密线，绵绵念母慈。寸心逾线长，万里牵慈闱。

拜表昨陈情，微言感天经。明皇务孝理，辍讲归亲庭。

一养重九鼎，三公为之轻。眉云喜色动，剑水赐衣明。

慈孝曷相感，天机所由生。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。